Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Antisemitismiä kartoittava kysely: -
Suuri osa eurooppalaisista ei tiedä juuri mitään holokaustista.
Moni uskoo, että juutalaisilla on liikaa valtaa eri aloilla ja politiikassa.
Iranin ydinpomo uhkasi EU:n ulkopolitiikan johtajaa, -
että Iranin kärsivällisyys loppuu pian,-
ellei EU jatka öljyn ostamista Iranilta USA:n pakotteista huolimatta.
USA:n presidentti Donald Trump Washingon Post -lehdelle: -
"Israel on yksi syistä, miksi USA on yhä sotilaallisesti läsnä Lähi-idässä."
Eurooppalaisista yli neljännes uskoo, että juutalaisilla on liikaa valtaa -
liike-elämässä ja rahoitusalalla, ja liki neljännes, että konflikteissa.
Joka viides eurooppalainen sanoo, -
että juutalaisilla on liikaa valtaa mediassa ja politiikassa.
Tämä käy ilmi amerikkalaisen CNN-kanavan kyselyssä, -
johon vastasi yli 7 000 ihmistä Ruotsissa, Saksassa, -
Isossa-Britanniassa, Ranskassa, Itävallassa, Unkarissa ja Puolassa.
Kysely paljasti, että juutalaisvastaiset stereotypiat ovat voimissaan -
ja että yhä useampi eurooppalainen ei tiedä mitään holokaustista.
Kolmannes eurooppalaisista sanoi, -
että he tietävät vähän tai eivät tiedä mitään holokaustista, -
jossa natsit tappoivat kuusi miljoonaa juutalaista 1930―40-luvuilla.
Ranskassa yksi viidestä 18―34-vuotiaasta sanoi, -
etteivät he ole koskaan kuulleet holokaustista.
Hitlerin synnyinmaa Itävallan nuorista 12 prosenttia sanoi, -
etteivät he ole ikinä kuulleet holokaustista.
CNN haastatteli Israelin pääministeri Netanjahua liittyen kyselyyn, -
jonka CNN teki ennen lokakuista Pittsburghin synagogaiskua, -
jossa itseään antisemiitiksi kutsunut mies murhasi raa'asti 11 juutalaista.
Israelin puolustusvoimien kommando- prikaatia tavannut Netanjahu sanoi, -
että vastaus antisemitismiin on Israelin valtio ja puolustusvoimat IDF.
Tulin tänne suoraan CNN:n haastattelusta.
CNN haastatteli minua.
Se raportoi antisemitismin kasvusta Euroopassa.
He kysyivät, mitä pitäisi tehdä. Kerroin, mitä tehdä Euroopassa.
Sanoin, että ratkaisu antisemitismiin on Israelin valtio ja puolustusvoimat.
Netanjahu sanoi sotilaille, -
että muinoin juutalaiset olivat kuin lehti, jota tuuli kuljetti, -
mutta nyt juutalaiset pystyvät vastaamaan kohtaamiinsa uhkiin.
Kerran olimme kuin lehti, jota tuuli kuljetti. Meitä voitiin teurastaa.
Nykyään meillä on voima vastata.
Nyt on hanukkajuhlan aatto.
Täällä on makkabealaisten henki. Te olette makkabealaisia.
Voitamme viholliset poikkeuksellisella voimalla -
ja poikkeuksellisella hengellä, jota näen täällä.
Näen sitä puolustusvoimissa ja sotilaissamme.
Tahdon toivottaa teille iloista hanukkaa!
Olen ylpeä teistä. Uskon teihin. Israelin kansa uskoo teihin.
Netanjahu seurasi kommandoprikaatin eri yksiköiden laajaa harjoitusta, -
jonka on käynnissä eri puolilla maata kymmenen päivää.
Netanjahu keskusteli harjoitukseen osallistuvien sotilaiden kanssa.
Puolustusvoimien komentaja Eisenkot ja muut puolustusjohtajat -
tekivät hänelle selonteon maan valmiudesta.
Euroopassa EU-ulkoministeri Mogherini tapasi -
Iranin atomienergiajärjestön johtaja Ali Akbar Salehin.
Tapaamisessa keskusteltiin Iranin ydinsopimuksen pelastamisesta.
Hei! On hyvä nähdä teitä. - Tervetuloa!
Ilo on puolellani. Viimeinkin!
Tapaamisen jälkeen Mogherinin johtama EU:n ulkosuhdehallinto -
esitti lausunnossaan EU:n huolen -
Iranin aggressiivisesta roolista eri puolilla Lähi-itää. Lausunto jatkoi, -
että Mogherini ja Salehi haluavat pelastaa ydinsopimuksen, -
sillä kansainvälisten sopimusten kunnioittaminen -
sekä Euroopan ja alueellinen turvallisuus vaativat sitä.
Tapaamisen alla Iranin ydinpomo uhkasi Mogherinia, -
että Iranin kärsivällisyys on lopussa, mikäli EU ei pidä lupaustaan -
ja jatka öljyn ostamista Iranilta USA:n pakotteista huolimatta.
Emme vielä ole nähneet mitään konkreettista.
He lupaavat tehdä parhaansa -
voidakseen lunastaa kaiken, mitä he ovat poliittisessa mielessä sanoneet, -
ja toteuttaakseen lupaukset.
Eli muuttaa sanat teoiksi.
Me odotamme.
Mutta varmasti lausun Mogherinille varoituksen sanan, -
että mielestäni kansamme kärsivällisyyden aika -
hupenee koko ajan.
Iranilaisvirkamies selitti, että ellei Iran pääse nauttimaan hyödyistä, -
jotka sille ydinsopimuksessa taattiin, Iran irtisanoutuu sopimuksesta -
ja jatkaa ydintoimintojaan.
Ellemme pysty myymään öljyämme -
emmekä pääse nauttimaan taloudellisista maksutapahtumista, -
mielestäni meidän tuskin kannattaa enää pysyä sopimuksessa.
Olemme hyväksyneet sen, -
että ydintoimintojamme rajoitetaan, -
joten vastineeksi odotamme, -
että pääsemme hyötymään sopimuksen talouspuolesta.
Ellemme pääse hyötymään siitä, -
miksi pysyisimme sopimuksessa -
ja hyväksyisimme rajoituksia ja rajoitteita ydintoimintoihimme?
Salehilta kysyttiin, voisiko Iran jatkaa rikastamista -
vuonna 2015 voimaan astunutta ydinsopimusta edeltävällä tasolla.
Salehi sanoi, että Iranin on teknisesti hyvin helppoa -
jatkaa ydinohjelmaansa, mikä tarkoittaisi sitä, -
että Iran pyrkisi jälleen ydinaseiden kynnysvaltioksi.
Teknisesti meidän on hyvin helppoa palata siihen, missä olimme, -
ja jopa parempaankin asemaan.
Toisin sanoen voimme käynnistää 20 prosentin rikastamisen.
Voimme kasvattaa rikastetun uraanin määrää, -
sillä nyt rajana on 300 kiloa. Voimme kasvattaa sitä.
Voimme myös tehdä paljon muuta, -
mutta toivottavasti asiat eivät mene siihen pisteeseen.
Yhdysvaltain presidentti Trump kertoi Washington Post -lehdelle, -
että Israel on yksi syistä, miksi USA:n joukkoja on Lähi-idässä edelleen.
Trump sanoi, että Lähi-idän öljy on nykyään toisarvoinen seikka, -
kun USA:n hallinto pohtii läsnäoloaan Lähi-idässä.
Trump selitti, että USA tuottaa nyt omaa öljyä enemmän kuin koskaan.
Se on osittain korvannut Lähi-idän öljyn, -
minkä vuoksi USA:n läsnäolon merkitys alueella on vähentynyt.
Trump ei antanut aika-arviota joukkojen vetäytymiselle alueelta.
Useat johtavat amerikkalaisviranomaiset uskovat, -
että USA:n läsnäolo Lähi-idässä on maan kansallinen turvallisuusintressi.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Marianne Tenetz